CELEX: 22021D1523
Language: hu
Date: 2018-12-05 00:00:00
Title: Az EGT Vegyes Bizottság 259/2018 határozata (2018. december 5.) az Európai Gazdasági Térségről szóló megállapodás XX. mellékletének (Környezet) módosításáról [2021/1523]

2021.9.23.   
               
               
                  HU
               
               
                  Az Európai Unió Hivatalos Lapja
               
               
                  L 337/59
               
            
         AZ EGT VEGYES BIZOTTSÁG 259/2018 HATÁROZATA
         (2018. december 5.)
         az Európai Gazdasági Térségről szóló megállapodás XX. mellékletének (Környezet) módosításáról [2021/1523]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az üvegházhatást okozó gázok kibocsátási egységei Unión belüli kereskedelmi rendszerének létrehozásáról szóló 2003/87/EK európai parlamenti és tanácsi irányelv alapján az üvegházhatást okozó gázok kibocsátási egységei árverés útján történő értékesítésének időbeli ütemezéséről, lebonyolításáról és egyéb vonatkozásairól szóló, 2010. november 12-i 1031/2010/EU bizottsági rendeletet (1) a 2012. július 26-i 152/2012 EGT vegyes bizottsági határozat (2) foglalta bele az EGT-megállapodásba.
                  
               
                     (2)
                  
                  
                     Huszonöt tagállam (a továbbiakban: a részt vevő tagállamok) és az Európai Unió nevében az Európai Bizottság megkötötte a közös aukciós platformok beszerzésére irányuló közös közbeszerzési megállapodást (3), továbbá valamennyi tagállam (a továbbiakban: a tagállamok) és az Európai Unió nevében az Európai Bizottság megkötötte az aukcióellenőr kinevezésére irányuló közös közbeszerzési megállapodást (4) (a továbbiakban: a közös közbeszerzési megállapodások).
                  
               
                     (3)
                  
                  
                     Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet (5) 165. cikke lehetővé teszi, hogy az Európai Unió közös közbeszerzési eljárásokat folytasson le az Európai Szabadkereskedelmi Társulás (EFTA) államaival és az Unió tagjelölt országaival, amennyiben ezt a lehetőséget valamely két- vagy többoldalú megállapodás kifejezetten előírja.
                  
               
                     (4)
                  
                  
                     E tekintetben az EGT-megállapodás szerződő felei közé tartozó EFTA-államok úgy határoztak, hogy az (EU, Euratom) 2018/1046 rendelet 165. cikke szerinti közös közbeszerzési eljárás alapján közös közbeszerzést folytatnak le a Bizottsággal és a részt vevő tagállamokkal a 2010. november 12-i 1031/2010/EU bizottsági rendelet 26. cikkének (1) bekezdésében említett egy vagy több aukciós platform kijelölése céljából, valamint a Bizottsággal és a tagállamokkal az említett rendelet 24. cikke szerinti aukcióellenőr kijelölése céljából.
                  
               
                     (5)
                  
                  
                     Az 1031/2010/EU bizottsági rendeletnek a kibocsátási egységek árverés útján történő értékesítésének az (EU) 2015/1814 európai parlamenti és tanácsi határozathoz való hozzáigazítása és az Egyesült Királyság által kijelölt aukciós platformnak a rendelet jegyzékébe való felvétele tekintetében történő módosításáról szóló, 2017. október 18-i (EU) 2017/1902 bizottsági rendeletet (6) bele kell foglalni az EGT-megállapodásba.
                  
               
                     (6)
                  
                  
                     Az EGT-megállapodás XX. mellékletét ezért ennek megfelelően módosítani kell.
                  
               
                     (7)
                  
                  
                     Az EFTA-államok közös közbeszerzésekben való részvételének azon kell alapulnia, hogy az EFTA-államok a közös közbeszerzési megállapodások részes feleivé válnak. A közös közbeszerzési megállapodások feltételeivel összhangban, amelyek lehetővé teszik az EFTA-államok számára, hogy csatlakozzanak a közös fellépéshez, a Bizottság felhatalmazást kap, hogy az egyes tagállamok nevében megállapodást írjon alá az EFTA-államokkal, amelynek értelmében az EFTA-államok csatlakoznak a közös közbeszerzési megállapodásokhoz,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XX. melléklete a következőképpen módosul:
            
                        1.
                     
                     
                        A 21ala. pont (1031/2010/EU bizottsági rendelet) a következő franciabekezdéssel egészül ki:
                        
                                    „–
                                 
                                 
                                    
                                       32017 R 1902: A Bizottság (EU) 2017/1902 rendelete (2017. október 18.) (HL L 269., 2017.10.19., 13. o.).”
                                 
                              
                  
                        2.
                     
                     
                        A 21ala. pontban (1031/2010/EU bizottsági rendelet) szereplő kiigazítások helyébe a következő szöveg lép:
                        
                                    „a)
                                 
                                 
                                    A 22. cikk (7) bekezdésének első mondatát az EFTA-államok vonatkozásában a következőképpen kell értelmezni:
                                    »Az EFTA-államok értesítik az árverező azonosító adatairól és elérhetőségéről az EFTA Felügyeleti Hatóságot, amely ezen információkat továbbítja a Bizottságnak.«
                                 
                              
                                    b)
                                 
                                 
                                    A 24. cikk (2) bekezdése a következő mondattal egészül ki:
                                    »Az EFTA-államok és a Bizottság által saját nevében, valamint a tagállamok nevében kötendő olyan megállapodás megkötésére is figyelemmel, amelynek értelmében az EFTA-államok csatlakoznak az aukcióellenőr kinevezésére irányuló közös közbeszerzési megállapodáshoz, az EFTA-államok részt vesznek az e cikk szerinti közös fellépésben.«
                                 
                              
                                    c)
                                 
                                 
                                    A 26. cikk (1) bekezdése a következő mondattal egészül ki:
                                    »Az EFTA-államok és a Bizottság által saját nevében, valamint a részt vevő tagállamok nevében kötendő olyan megállapodás megkötésére is figyelemmel, amelynek értelmében az EFTA-államok csatlakoznak a közös aukciós platformok beszerzésére irányuló közös közbeszerzési megállapodáshoz, az EFTA-államok részt vesznek az e cikk szerinti közös fellépésben.«
                                 
                              
                                    d)
                                 
                                 
                                    A 30–32. cikk nem alkalmazandó az EFTA-országokra.
                                 
                              
                                    e)
                                 
                                 
                                    Az 52. cikk (3) bekezdése a következő albekezdéssel egészül ki:
                                    »Az aukcióellenőr költségeinek azon hányadát, amely a 26. cikk (1) bekezdése szerint kijelölt aukciós platformmal kapcsolatban merül fel, el kell osztani a közös fellépésben részt vevő tagállamok és az EFTA-államok között, mégpedig olyan arányban, amilyen arányban részesülnek az adott aukciós platformon elárverezett kibocsátási egységek összmennyiségéből.««
                                 
                              
                  
         
            2. cikk
            Az (EU) 2017/1902 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. december 6-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. december 5-én.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
            
               
                  az EGT Vegyes Bizottság
               
               
                  titkárai
               
               Hege M. HOFF
               Mikołaj KARŁOWSKI
            
         
         
            (1)  HL L 302., 2010.11.18., 1. o.
         
         
            (2)  HL L 309., 2012.11.8., 38. o.
         
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf
         
            (5)  HL L 193., 2018.7.30., 1. o.
         
         
            (6)  HL L 269., 2017.10.19., 13. o.
         
         
            (*)  Alkotmányos követelmények fennállását nem jelezték.